পাকিস্তানি বন্দিকে পিটিয়ে মারল ভারতীয় বন্দিরা
কাশ্মীরের পুলওয়ামায় আত্মঘাতী বোমা হামলার ঘটনায় ৪৯ জন সিআরপিএফের জওয়ানের মৃত্যুর পর থেকেই দেশটিতে পাকিস্তানবিরোধী ক্ষোভ বেড়েই চলেছে। এবার সেই ক্ষোভ গিয়ে পড়ল জয়পুর জেলের থাকা এক পাকিস্তানি বন্দির ওপর। 







বুধবার সকালে জেলের অভ্যন্তরে থাকা অন্য ভারতীয় বন্দিরা তাকে পিটিয়ে হত্যা করেছে। এ ঘটনার সত্যতা জানিয়েছেন রাজস্থানের আইজি (কারা) রুপিন্দর সিংহ।




এর আগে মৃত শাকিরুল্লাহকে ভারতে ঢুকে তথ্য সংগ্রহ ও পাচারের অভিযোগে গ্রেফতার করেছিল পুলিশ।  
কারা সূত্রে জানা গেছে, অনুপ্রবেশ ও গুপ্তচরবৃত্তির অভিযোগে বেশ কিছুদিন ধরেই জয়পুর জেলে বন্দি ছিলেন পাক নাগরিক শাকিরুল্লাহ।  
এদিন সকালে তার ওপর চড়াও হন জেলের সাজাপ্রাপ্ত তিন আসামি। তারা  শাকিরুল্লাহকে মারধর শুরু করলে তার সঙ্গে যোগ দেন অন্য বন্দিরাও। 
ভারতীয় গণমাধ্যম জেলের একটি সূত্রের বরাত দিয়ে জানায়, বাঁশ-লাঠি দিয়ে পেটানোর পাশাপাশি তাকে ওপর ইটপাটকেলও ছোড়া হয়।  
পরে খবর পেয়ে জেলের জেলের নিরাপত্তারক্ষীরা ছুটে যান। বন্দিদের হাত থেকে শাকিরুল্লাহকে মুক্ত করার চেষ্টা করেন। এছাড়া পুলিশ প্রশাসনকেও খবর পাঠানো হয়। 
পরবর্তীতে ঘটনাস্থলে মেডিকেল টিম এবং পুলিশ কর্মীরা গিয়ে শাকিরুল্লাকে উদ্ধার করে হাসপাতালে নিয়ে যান। সেখানে চিকিৎসকরা তাকে মৃত বলে ঘোষণা করেন। 
হাসপাতাল সূত্র জনায়, ঘটনাস্থলেই তার মৃত্যু হয়।

কাশ্মীরের পুলওয়ামায় আত্মঘাতী বোমা হামলার ঘটনায় ৪৯ জন সিআরপিএফের জওয়ানের মৃত্যুর পর থেকেই দেশটিতে পাকিস্তানবিরোধী ক্ষোভ বেড়েই চলেছে। এবার সেই ক্ষোভ গিয়ে পড়ল জয়পুর জেলের থাকা এক পাকিস্তানি বন্দির ওপর।